cyanic-selkie/wikianc huggingface dataset:
Aftenposten
Monarkivennlig
Som en borgerlig avis har Aftenposten alltid støttet monarkiet, og har en fyldig dekning av kongefamilien.
Målform
Aftenposten utkom fra grunnleggelsen i 1860 til 1923 på riksmål.
I 1923 tok Aftenposten i bruk rettskrivningen av 1907, som blant annet innebar en overgang fra bløte til hårde konsonanter og visse grammatiske endringer. Den 9. juni 1918 viet avisen hele sin førsteside og en leder til Knut Hamsuns angrep på hva han mente var målfolkets urimelige innflytelse på riksmålet gjennom «språknemnda». Hamsuns artikkel Sproget i Fare vakte stor debatt, og ble senere utgitt i bokform. I 1928 tok Aftenposten i bruk deler av rettskrivningen av 1917. 1917-rettskrivningen har vist seg svært stabil og er med få unntak sammenfallende med dagens riksmål.
Aftenposten gikk under andre verdenskrig over til å bruke rettskrivningen av 1941, innført av Nasjonal Samling, som omfattet en del «nasjonale» former som heim, no, veg, fram, bjørk og snø. I de første etterkrigsårene fortsatte avisen å bruke enkelte av disse formene, men tidlig på 1950-tallet hardnet frontene i den norske språkstriden, som konsekvens av Arbeiderpartimyndighetenes samnorskpolitikk som søkte å slå sammen bokmål og nynorsk. Dette førte til at motstanderne av denne politikken utvidet sine egne normeringsorganer og videreførte riksmålsnormeringen. I 1952 begynte Aftenposten å følge rettskrivningen i Riksmålsordlisten, som utkom det året under redaksjon av Arnulf Øverland. Aftenposten ble den ledende avisen på riksmålssiden, gjennom å bruke riksmålet som normert av Det Norske Akademi som redaksjonelt språk, og gjennom sterk retorisk støtte til riksmålsbevegelsen.
I 1990 gikk Aftenposten, med ny ledelse, over til riksmålsrettskrivningen av 1986. En del journalister fortsatte å bruke faneord som «sprog» og «efter» i noen år, men disse ble stadig sjeldnere på 1990-tallet. Avisen brukte riksmålsrettskrivningen fra 1986 frem til 2006. På 1990-tallet ble imidlertid korrekturavdelingen sterkt redusert, og fra årtusenskiftet skjedde det utglidninger i språkbruken. I 2006 fikk avisen utarbeidet en egen rettskrivning, publisert som «Aftenpostens rettskrivningsordliste». Denne rettskrivningen bygget på riksmålstradisjonen og 1986-rettskrivningen, og på den moderate tradisjonen innen bokmålet og den nye bokmålsrettskrivningen av 2005. Den ble utarbeidet for Aftenposten av Tor Guttu, den mest fremtredende leksikografen i den tidligere riksmålsbevegelsen, og journalist Ole Nygaard. Avisen valgte imidlertid fra 2006 å kalle det redaksjonelle språket «moderat bokmål». Finn-Erik Vinje uttalte seg stort sett positivt om den nye rettskrivningen, men hadde noen kritiske synspunkter, og foreslo enkelte korrigeringer i en senere versjon av ordlisten.
Aftenposten åpnet i 2018 for en viss bruk av nynorsk på redaksjonell plass i avisen.
Morgenutgaven Aftenposten
I 1939 var opplaget 98 500 (lørdager: 124 000), i 1945 147,600 (på slutten av året) og i 1946 132,900.
Ettermiddagsutgaven Aften
Bekreftede netto opplagstall fra Mediebedriftenes Landsforening fra 1989 til den ble lagt ned:
Rajab Mahommed
Rajab Mahommed (født 28. juni 1997) er en botswansk bokser.
Han representerte Botswana under Sommer-OL 2020 i Tokyo, hvor han ble utslått i første runde.
Salar Jung II
Salar Jung II, egentlig Laik Ali Khan (født 1862, død 1889), var en hyderabadsk adelsmann, som var diwan i staten Hyderabad fra 1883 til 1887. Han overtok diwanembetet etter sin far Salar Jung I.
Som sin far var Salar Jung II reformvillig og søkte å begrense det tradisjonelle byråkratiets makt. I hans statsministerperiode ble persisk erstattet av urdu som forvaltningsspråk. Salar Jung II var statsminister de første årene etter at nizam Mahbub Ali Khans ble gitt regjeringsfullmakter. De to hadde vokst opp sammen, men det oppsto motsetninger mellom dem og Salar Jung II måtte gå av.
Salar Jung IIs sønn, Salar Jung III, var også statsminister i Hyderabad.
Politseiskije i vory
Politseiskije i vory (originaltittel: Полицейские и воры) er en russisk film fra 1997, regissert av Nikolaj Nikolajevitsj Dostal.
Handling
Når en sjarmerende kjeltring selger falske arkeologiske skatter til en naiv utlending, visste han ikke hva han egentlig gjorde: Denne utlendingen viste seg å være direktøren for en russisk-amerikansk pasta-fabrikk.
Amerikaneren som ble svindlet blir sint når han oppdager hva som har skjedd, og han gir derfor vakten sin ordre om å finne igjen denne kjeltringen for å straffe ham.
Sonderakett
En sonderakett er en bærerakett med relevante måleinstrumenter, den såkalte nyttelasten, for kortere flygninger, normalt noen hundre kilometers høyde og hovedsakelig for forskningsformal. Flygningen skjer i store deler av tiden i kastbane, og raketten returnerer til jorden etter noen minutter. Sonderaketter utgjør den eneste muligheten til å gjøre målinger på steder i høyområdet ovenfor ballonghøyde (vanligvis under 40 km) og nedenfor satellitthøyde (over 120 km, normalt mye høyere) og er derfor viktig for forskning på den øvre atmosfæren og den nedre ionosfæren.
Bjørn Tore Markussen
Bjørn Tore «BT» Markussen (født 1. september 1969 i Salangen) er en norsk næringslivsleder.
Han kom fra stillingen som administrerende direktør for Aker og World Economic Forum’s Havteknologisenter C4IR Ocean som inkluderer Havdataplatformen. Før dette ledet han fra 2016 etableringen og oppbyggingen av DNV GLs industrielle dataplatform (veracity.com).
I sine 12 år i DNV GL har han hatt regionale og globale lederroller og bodd og arbeidet ut fra Amsterdam, Beijing, Singapore og Kuala Lumpur. Før DNV GL arbeidet han i CapGemini. Han var administrerende direktør i Tromsø IL i perioden 2004-2007.
Han har hatt styreverv innen shipping (Torghatten Nord), Energi (Norwegian Centre for Energy – klyngen Energy Valley), Akademia (Singapore Center for Clean Energy@National Technology University) og PR/Telecom. I 2016 fullførte han sjefskurset ved Forsvarets Høgskole.
I 2018 ble han av Lloyds List rangert som en av topp ti globale teknologiledere innenfor maritim og havindustrieri.
Markussen er født og oppvokst i Salangen, Troms. Han er gift og har tre barn.
Aagots vei (Oslo)
Aagots vei (1A-19, 2A-20B) ligger på Oppsal i bydel Østensjø i Oslo. Veien går i en bue fra Oppsalveien til Oppsalveien uten gjennomkjøringsmulighet. Veien er oppkalt etter Aagot Tveter (1883 – 1972), som var datter av tidligere ordfører i Aker, Haakon Tveter. Fra 1936 var hun en av eierne av Østensjø gård. Bystyret vedtok navnet 25. september 1975.
Xylotrupes lorquini
Xylotrupes lorquini er en bille som hører til gruppen hornbiller (Dynastinae) i gruppen skarabider (Scarabaeoidea).
Utseende
En stor (ca. 45-65 millimeter), blank, svart hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Hos denne arten forekommer det både langhornede og korthornede hanner.
Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen. De voksne billene er mest aktive om natten og flyr gjerne til lys.
Utbredelse
Arten er utbredt på Sulawesi.
Systematisk plassering
Arten blir ofte plassert som en underart av Xylotrupes gideon.
Operation Argus
Operation Argus var en serie av atomprøvesprengninger og rakett-tester utført i hemmelighet av USA i august og september 1958 over Sør-Atlanteren i forbindelse med romferden Explorer 4. Operation Argus ble gjennomført mellom prøvesprengningene Operation Hardtack I og Operation Hardtack II. Entreprenører fra Lockheed Aircraft Corporation, samt et par personell og entreprenører fra US Atomic Energy Commission var også til stede. Tidsrammen for Argus var vesentlig raskere på grunn av ustabilitet i det politiske miljøet (forbud mot atmosfæriske og exoatmosfærisk testing var ønsket). Følgelig ble disse testene gjennomført innenfor et knapt halvår (mens de «normale» testene tok ett til to år).
Opprinnelig oppdragsmål
Opprinnelig var Argus planlagt under navnet Hardtack-Argus, og senere FLORAL. Av hensyn til sikkerheten ble begge navnene droppet til fordel for det uavhengige navnet Argus.
Finansiering var gitt av Armed Forces Special Weapons Project (AFSWP), forgjengeren til dagens Defense Threat Reduction Agency (DTRA). Totalt ble prosjektet tildelt US $ 9,023,000.
Ivar Johansson
Ivar Johansson (født 31. januar 1903, død 4. august 1979) var en svensk bryter og politimann fra Norrköping.
Johansson er mest kjent for sine to gullmedaljer fra Sommer-OL 1932 i Los Angeles da han etter sitt første gull gikk ned 5 kg i vekt på mindre enn ett døgn, og likevel lyktes med å vinne en ny gullmedalje. Han mottok Svenska Dagbladets gullmedalje for prestasjonen. Han tok også gull under Sommer-OL 1936 i Berlin. Han var farbror til den amerikanske antropologen Donald Johanson, kjent for oppdagelsen av Lucy.
Salar Jung III
Salar Jung III, egentlig Yusuf Ali Khan (født 13. juni 1889 in Pune, død 2. mars 1949 i Hyderabad), var en hyderabadsk adelsmann, som var diwan i staten Hyderabad fra 1912 til 1914. Hans far og farfar var også statsministre.
Salar Jung var diwan fra 11. juli 1912 til 1. desember 1914. Han overtok diwanembetet i en alder av 23 år. Statsministerperioden ble kort fordi nizam Osman Ali Khan foretrakk en svak statsminister. Da Salar Jung III gikk av, ble ingen ny diwan utpekt og nizamen styrte alene.
Etter at han gikk av som statsminister viet Salar Jung III sin tid til å samle kunst. Samlingen ble en del av Salar Jung Museum i byen Hyderabad.
Jan Konůpek
Jan Konůpek (født 10. oktober 1883 i Mladá Boleslav, død 13. mars 1950 i Praha) var en internasjonalt kjent tsjekkisk maler, illustratør, og gravør.
En liste over hans grafiske arbeider inneholder 1448 motiver og mer enn 600 bok-illustrasjoner. Han er en av de tre mest kjente tsjekkerne innenfor mellomkrigstids-kunst, ved siden av František Kobliha og František Drtikol.
Han er far til far av den norske forfatteren Michael Konůpek.
Overhalla Idrettslag
Om klubben
Overhalla Idrettslag (stiftet 1. februar 1903) er et norsk idrettslag fra Overhalla i Namdalen i Trøndelag. Klubben tilbyr idrettene fotball, håndball, langrenn, friidrett, cheerleading og svømming. Klubben har også egne grupper for barneidrett.
Overhalla IL har arrangert flere store nasjonale mesterskap i friidrett. NM 1997, NM mangekamp 2008 og ungdomsmesterskap 2018.
Skiskyting under Vinter-OL 2022 – Stafett menn
Stafett for menn i skiskyting under Vinter-OL 2022 fant sted den 15. februar 2022 på Kuyangshu langrenn- og skiskytterarena i Zhangjiakou utenfor Beijing.
Resultat
Øvelsen startet kl. 14:30 (UTC+8).
Olav Hagen
Olav Hagen er navnet til flere personer:
Hithlum
I J.R.R. Tolkiens fiktive verden Midgard er Hithlum et landområde i nord for Beleriand, og ikke langt fra Helcaraxë.
Operasjon Karbala 2
Operasjon Karbala 2 (31. august til tidlige september 1986) var en iransk offensiv i området omkring den strategisk viktige Haj Omran-dalen i irakisk Kurdistan under Irak-Iran-krigen.
Hithlum
Hithlum var adskilt fra Beleriand av fjellkjeden Ered Wethrin, og var navngitt etter sjøens tåke som fantes der en tid: Hithlum er Sindarin for Tåke skygge; og navnet er Hisilómë i Quenya.
Antarktispetrell
Antarktispetrell (Thalassoica antarctica) er den eneste arten i slekten Thalassoica i familien stormfugler (Procellariidae).
Operasjon Karbala 2
Ved begynnelsen av offensiven som i starten var preget nattlige angrep, tok de iranske styrkene seg til Kordeman-høydene som raskt ble underlagt deres kontroll. 3. september hadde iranerne klart å erobre Marmand-fjellet og andre høyder i området omkring dalen Haj Omran. Irakerne med to spesialtrente bataljoner og sterk støtte av det irakiske flyvåpenet lansert en motoffensiv som raskt rev opp rekkene til de iranske forsvarerne.
Antarktispetrell
Utbredelse
Ved Svarthamaren i Dronning Maud Land, der Norsk polarinstitutt driver den ornitologiske feltstasjonen Tor, finnes verdens største bestand av antarktispetrell med nærmere 250 000 hekkende par. Ellers forekommer den hovedsakelig ved Rosshavet og Weddellhavet i Antarktis.
Hithlum
Hithlum var delt inn i Mithrim, hvor Noldorenes Høykonger hadde sine haller, og Dor-lómin, som senere ble et len (utleid landområde) til folkene av Hadors hus.
Antarktispetrell
Utseende
Antarktispetrellen måler gjennomsnittlig 42 cm i lengde og er en stor, mørkbrun- og hvitfarget petrell med kompakt kropp og lange, smale vinger. Hode, rygg og stjertspissen er mørkbrun. Fremkanten og vingespissen på oversiden av vingen, og fremkanten på undersiden av vingen er mørkbrun, mens resten av vingen er hvit. Halepartiet innenfor den mørke stjertspissen er hvitt og bortsett fra det mørke hodet og fremre del av brystet er resten av undersiden hvit.
Operasjon Karbala 2
Under avansementet hadde de iranske styrkene spredt seg over for stort område, og blitt desorganiserte som konsekvens av mangel på koordinasjon over de separate fremstøtene på den brede frontlinjen. Gjensidig støtte mellom enhetene var fraværende, og de måtte trekke seg tilbake med store tap. Iranerne mistet de fleste områdene de hadde tatt, med unntak av noen få, mindre landsbyer og veibruer.
Hithlum
Ered Wethrin skapte den søndre grensen og den vestre grensen til Hithlum, og det fantes bare noen få pass inn i landet, og dette gjorde landet lett å forsvare. Den østre veggen ble skapt av fjellene i Ered Lómin, som bøyde av mot nord vest mot Helcaraxë.
Operasjon Karbala 2
Opplysningene om de deltagende enhetene under offensiven er uvanlig usikre, men vi vet at enhetene fra 28. Kurdistan divisjon og 64. Rezaiyeh divisjon samt enheter fra pasdaran og basij deltok på den iranske siden mot fem brigader i det irakiske 5. korps, som senere fikk forsterkninger som inkluderte 404. spesialstyrkebataljon og 102. republikanergardebataljon fra som var meget viktige under motoffensiven.
Antarktispetrell
Hekking
Den hekker i kolonier og bygger sitt rede av innsamlet materiale direkte på klipper. Som andre arter i familien legger den ett egg per hekkesesong som den ruger i 40–48 døgn. Ungen blir flygedyktig etter 42–47 døgn.
Hithlum
Hithlum var svært kaldt og regnfylt, men ganske fruktbart. Noldorene slo seg først ned ved bredden av Mithrim sjøen da de kom dit.
Antarktispetrell
Føde og atferd
Føden består hovedsakelig av fisk, krill og små blekkspruter. Antarktispetrellen fanger vanligvis sin føde svømmende på vannflaten, men den er også i stand til å dykke.
Den store film- og videoguiden
Den store film- og videoguiden er en norsk filmguide i bokform som ble utgitt i 1987. Guiden er i all hovedsak en oversikt over mange av de spillefilmene som var tilgjengelig på det norske videomarkedet rundt 1987. Guiden inneholder beskrivelse og omtale av drøyt 1500 filmer. Det gis en karaktervurdering av alle filmene som omtales. Denne består av en skala på seks nivåer, der høyeste er fem stjerner og laveste null stjerner.
Hithlum
Senere i det første tidevervet ble Hithlum stadig vekk angrepet av Morgoth, og til slutt gikk det tapt etter slaget Nirnaeth Arnoediad. Hadorianerne (folket av Hadors hus) ble spredd, drept eller gjort til slaver, mens Noldorene ble gjort til slaver i Morgoths gruver hvis de ikke rakk å flykte i tide, Morgoth fanget også Austringene der.
Hithlum ble ødelagt i Vredens krig.
Regionen und Orte in Tolkiens Welt
Thore Albert Boye
Bakgrunn
Thore Albert Boyes foreldre var høyesterettsadvokat Thorvald Boye (1871–1943) og Mia Esmarch (1880–1966). Han giftet seg i 1945 med Nøste Siem (1918–1999) som var datter av kommandørkaptein Ole Siem og søster til industrileder Martin Siem. De to var blitt kjent da Thore var dommerfullmektig i Tromsø 1936–38.
Etter cand.jur. 1936 var han sakfører og dommerfullmektig i Tromsø, inntil han i 1938 ble sekretær i Utenriksdepartementet med Halvdan Koht (også fra Tromsø) som sjef.
Annen verdenskrig
Boye flyktet på ski den 11. april 1940, da konge og regjering skulle nordover. Sin sjef møtte han igjen etter å ha tatt toget til Otta, og deltok på statsrådet ved Stuguflåten den 22. april i Romsdalen. Herfra måtte Boye være budbringer mellom Koht og de som hadde flyktet til Stockholm, noe Boye gjorde ved å gå på ski over Rørosvidda. Han returnerte 29. april og fant Koht og resten i et brennende Molde. Koht forlot i HMS «Glasgow» (C21), mens Boye måtte finne seg ei fiskeskøyte fra Gjemnes, og reiste den 1. mai sammen med andre departementsråder og notabiliteter som Einar Gerhardsen, Kristian Gleditsch, Fredrik Haslund og Nordahl Grieg. Dette var en av de fem skøytene som fraktet gulltransporten, og de gikk først opp til Tromsø, ankom 9. mai.
Boye reiste med krysseren «Devonshire» fra Tromsø til London den 7. juni. Boye tok en rekke fotografier av det utbombede Molde, såvel som gulltransporten, ikke oppdaget før i 1999 av hans sønn Thorvald Boye.
I Londonregjeringen var han sekretær i Handelsdepartementet ett år, før han ble byråsjef med Oscar Torp i Forsvarsdepartementet 1941–44. Han returnerte til Nord-Norge da han i 1944 ble med til det frigjorte Finnmark, men måtte i 1945 tiltre som sekretær for det temporære regjeringsutvalget.
Etterkrigstiden
Så var han sendemann til Brussel 1946–48, byråsjef og underdirektør i UDs handelspolitiske avdeling 1948–53, der han blant annet deltok i oppbyggingen av NATO. Boye reiste i 1955 til Stockholm for å bli viseadm.dir. i SAS, var ambassadør ved Norges ambassade i Roma 1961–65, var utenriksråd 1966–73, ambassadør til Madrid 1973–78 og ved Norges ambassade i Stockholm 1978–81. Han ble kommandør av St. Olavs Orden i 1969 samt mange andre utenlandske.
Grosseto
Grosseto er en by i Italia og er hovedstad i provinsen Grosseto i regionen Toscana, og har ca. 80 000 innbyggere. Byen ligger 12 km fra Tyrrenhavet i området Maremma, og er et senter på sletta som elva Ombrone renner gjennom.
Historie
Grosseto har spor tilbake til senmiddelalderen. Den er første gang nevnt i 803 som et len under grevskapet Aldobrandeschi.
Grafenrheinfeld kjernekraftverk
Det ble bygget og godkjent i perioden fra 1975 til 1982. Installert maksimal effekt var 1 345 MWe, og årsproduksjonen i 2006 var på om lag 9,43 TWh elektrisk kraft. Anlegget hadde én reaktor av typen trykkvannsreaktor.
Grosseto
Historie
I 1151 sverget innbyggerne lojalitet til Siena. Aldobrandeschi-familien ga i 1222 innbyggerne retten til å ha en egen podestà, sammen med tre rådgivere og konsulene. I 1244 ble byen erobret av Siena, og fra den tid delte Grosseto Sienas skjebne. Den ble en viktig festningsby, og murene og bastionene er fremdeles synlige. I 1266 og 1355 prøvde de å frigjøre seg fra Siena, men begge forsøkene var mislykket. Da ghibellinerne og guelferne kjempet om makten i byen prøvde Umberto og Aldobrandino Aldobrandeschi å ta tilbake makten i Grosseto. Sienas hær seiret, og i 1259 utnevnte de en podestà fra sin egen by. Grosseto kom seg igjen fri, og et år senere kjempet de side om side med Firenze i slaget ved Montaperti. De neste årene ble Grosseto okkupert, plyndret og bannlyst av pave Klemens IV, igjen frigjort under en republikk ledet av Maria Scozia Tolomei, omringet av keiser Ludvig IV (1328) og av motpave Nikolas V i 1336, før den til slutt ble underlagt Siena for godt.
Grafenrheinfeld kjernekraftverk
1. mars 2006 ble et mellomlager for forbrukte brennelementer tatt i bruk på kraftverksområdet. Driften av selve kraftverket ble nedlagt 27. juni 2015.
Grosseto
Historie
Siena sitt styre endte i 1559 da Karl V ga hele hertugdømmet til Cosimo I de' Medici, første storhertug av Toscana. I 1574 begynte byggingen av bymurer, og disse er fortsatt godt bevart. Den omliggende elvesletten ble drenert. Grosseto var likevel en liten by, og hadde bare 700 innbyggere på begynnelsen av 1700-tallet.
Under styret til Huset Lorrain blomstret Grosseto på ny. Den ble deretter hovedstad i den nye provinsen Maremma.
Modern Day Escape EP
Modern Day Escape EP er en EP fra det amerikanske post-hardcore-bandet Modern Day Escape, utgitt i mai 2008.
Hans Drakenberg
Hans Drakenberg (født 4. februar 1901, død 1982) var en svensk fekter. Han var blant verdens beste fektere i 1930-årene.
Jennifer Rode
Jennifer Rode (født 3. august 1995 i Berlin) er en tysk håndballspiller, som spiller for den tyske klubben og det tyske kvinnelandslaget.
Hans Drakenberg
I 1935 vant han den individuelle gullmedaljen i kårde i europamesterskapet i Lausanne. For denne prestasjonen ble han tildelt Svenska Dagbladets gullmedalje.
Kråksånger
Kråksånger er et musikkalbum med Mikael Wiehe, utgitt i 1981.
Batuhan Çiftçi
Batuhan Çiftçi (født 16. desember 1997) er en tyrkisk bokser.
Han representerte Tyrkia under Sommer-OL 2020 i Tokyo, hvor han ble utslått i første runde.
De ensligas allé
De ensligas allé er et musikkalbum med Mikael Wiehe, utgitt i 1982.
Henri-Marie de Lubac
Henri-Marie de Lubac (født 20. februar 1896 i Cambrai i Frankrike, død 4. september 1991 i Paris) var en av Den katolske kirkes kardinaler. Han var en ledende katolsk teolog.
Bakgrunn
Henri de Lubac kom fra en gammel adelsfamilie fra Ardèche. Han var ett av seks barn. Hans far var bankier og moren husmor. Familien vendte tilbake til hjemstavnen i Lyon-området i 1898, og der gikk Henri på skole hos jesuittene. Han var en sann aristokrat av dannelse og utseende. Han studerte rettsvitenskap før han slo inn på den kirkelige løpebane.
Jesuitt
Som 17-åring sluttet han seg til jesuittene i Lyon den 9. oktober 1913. På grunn av det politiske klima i et Frankrike som nettopp hadde vedtatt antikirkelige lover, hadde de franske jesuitter midlertidig lagt sitt novisiat til St Leonards-on-Sea i East Sussex. Der studerte de Lubac til han ble innkalt til den franske hær i 1914 ved utbruddet av første verdenskrig.
Han fikk et hodesår ved Les Éparges på Allehelgensdag i 1917 (en annen kilde sier det skjedde i 1916), noe som skulle plage ham resten av livet som episoder med svimmelhet og hodepine.
Etter demobilisering i 1919 fortsatte de Lubac sine filosofisake studier hos jesuittene, først ved Hales Place i Canterbury, og så fra 1920 til 1923 ved Maison Saint-Louis, jesuittenes filosofiskole som da var i St. Helier på Jersey. Det var her han ble kjent med Maurice Blondels og Pierre Rousselots tenkning. Særlig Blondel skulle få meget å bety. I 1932 skulle de Lubac skrive til Blondel og fortelle ham om sitt møte med L'Action tidlig i 1920-årene, og hvordan Blondels tenkning rundt integralismens problem ble til en av de sentrale sporer for de Lubacs egne bestrebelser for å forstå forholdet mellom natur og nåde.
De Lubac underviste på jesuittenes college i Mongré ved Rhônen fra 1923 til 1924, og så vendte han tilbake til England og begynte på fire års teologiske studier ved Ore Place i Hastings i East Sussex. I 1926 ble kolleget flyttet tilbake til Fourvière i Lyon, hvor de Lubac fullførte de gjenstående to år av teologiske studier.
Prest
Han ble presteviet den 22. august 1927. Han ble universitetslektor i religionshistorie i Lyon. Han ble i Lyon til 1961, bortsett fra noen år under andre verdenskrig.
Han grunnla sammen med dominikanerpateren (og senere kardinal) Jean Daniélou samlingen  Sources chrétiennes i 1942. På grunn av sitt arbeide med den franske motstandsbevegelse under den tyske okkupasjon under andre verdenskrig ble han nødt til å forlate Lyon og ta tilflukt i Vals, nær Puy.
På slutten av 1940-tallet ble han et forbilde for Michel de Certeau som trådte inn i jesuittordenenen som en følge av de Lubacs eksempel.
Han var leder av tidsskriftet Recherches de science religieuse. Han ble beordret av Vatikanet til å stanse utgivelsen av sine arbeider på grunn av læremessige innvendinger mot hans bok Surnaturel. Senere ble han rehabilitert, og invitert til Annet Vatikankonsil som teologisk sakkyndig. At konsilet overhodet fant sted, er ofte tilskrevet de Lubac. Ved sine bøker om andre religioner og ateismen hadde han endret Den katolske kirkes holdning til disse saker. Han hadde allerede i slutten av 1950-årene vært medlem av Institut de France.
I 1972 grunnla han det teologiske tidsskriftet Communio sammen med Hans Urs von Balthasar og Joseph Ratzinger.
Radikalortodoksien er sterkt påvirket av hans skille mellom natur og nåde.
Kardinal
Han ble kreert til kardinal i 1983 av pave Johannes Paul II.
Jasna
Jasna er en samling av liturgiske tekster som inngår i Den yngre Avesta, zoroastrismen hellige skrift. Tekstene brukes under morgenseremonien som har samme navn som tekstene: jasna-seremonien. Seremonien tar mellom to og tre timer, og omfatter alle Jasna-tekstene.
Teksten består av 72 avsnitt, kalt hâitier. I vestlige utgaver av Avesta er disse nummerert fra 1 til 72. De fem gatha-sangene som utgjør «Den eldre Avesta» er en integrert del av Jasnatekstene.
Hovedformålet med morgenliturgien, og med tekstene er «å bringe tilbake og å hylle den nye dagen. For å oppnå dette må mørkets makter overvinnes og den ordnede tilværelse gjenopprettes.» Liturgien innledes derfor med at presten gjentar og imiterer allguden Ahura Mazdas opprinnelige skapelse. Tilberedelse og ofring av planten Haoma til guden med samme navn er et annet sentralt element i liturgien.
Norsk utgave
Ni tekster er gjengitt i: Zarathustras sanger, de eldste iranske skriftene. Utvalg, oversettelse og innledende essay av Prods Oktor Skjærvø. De norske bokklubbene, 2003. XXXIX, 340 s. (Verdens Hellige Skrifter; 22) ISBN 82-525-4121-6
Bangu
Bangu er en bydel i Zona Oeste i Rio de Janeiro.
Alexis-Henri-Marie Lépicier
Alexis-Henri-Marie Lépicier O.S.M.  (født 28. februar 1863 i Vaucouleurs ved Verdun i Frankrike, død 20. mai 1936 i Roma) var en av Den katolske kirkes kardinaler, og var tilknyttet Den romerske kurie. Han var prefekt for Kongregasjonen for ordensfolket 1928–1935.
Han ble kreert til kardinal i 1927 av pave Pius XI, med Santa Susanna som tittelkirke.
Episkopalgenealogi
Hans episkopalgenealogi er:
Alexandra Mazzucco
Alexandra Mazzucco (født 29. januar 1993 i Lauf an der Pegnitz) er en tysk håndballspiller, som spiller for den tyske klubben og det tyske kvinnelandslaget.
Mithril
Mithril er et fiktivt metall i J.R.R. Tolkiens bøker om Midgard (blant annett Ringenes Herre, Silmarillion og Hobbiten). Metallet minner om sølv, men er mye hardere.
Bruk i Tolkiens bøker
Da dragen i historien ble drept, fikk hobbiten Bilbo Lommelun en alvehjelm og en brynje av mithril av Thorin II Eikenskjold, som var med i følget. Mithril-hjelmen reddet livet til Bilbo da han under Femhærerslaget fikk en stein i hodet mens han hadde den ene alveringen på seg. Hjelmen har ingen videre historie, men brynjen lånte han bort til et museum i Hobsyssel, rett etter reisen. Gandalv sa at den brynjen var verdt mer enn hele Hobsyssel og alt som var i det, men Bilbo – og de fleste Hobbiter med ham – brydde seg ikke om dette, eller visste ikke om det.
Etter Ringkrigen vant Dáin II tilbake Moria, og gjenskapte dvergeriket som før hadde vært der. Etter gjenerobringen smidde Gimli, sønn av Glóin, nye porter av mithril og stål til byen Minas Tirith.
Bruk i videospill
Mithril er også kjent for å være et spesielt sterkt og bra metall i videospillene RuneScape, Warcraft og Terraria.
Stureplan
Stureplan er et torg i Stockholm på grensen mellom Norrmalm og Östermalm. Ved torget møtes Kungsgatan, Birger Jarlsgatan, Biblioteksgatan og Sturegatan.
Stureplan er stedet for de «kaksete» og «hippe» barene, bl.a. Spy Bar, Loge, The Plaxa Club, East og ikke minst Sturecompagniet. Området rundt Stureplan er ansett som Stockholms og derved også Sveriges finanssenter.
Sigibert II
Sigibert II (født 601, død 10. oktober 613) var barnekonge av Burgund og Austrasia, innsatt av sin oldemor, Brunhilda.
Biografi
Han var i utgangspunktet ikke ment å bli konge som illegitim sønn av Teoderik II, men da faren i sin hovedstad Metz av dysenteri i 613 uten legitime arvinger, erklærte Brunhilda hans tolv år gamle sønn Sigibert II som ny konge, og med seg selv som hans regent.
For å forhindre at kongeriket ble styrt av den gamle damen tok de to rikshovmestrene i Burgund og Austrasia, henholdsvis Warnakar II og Rado, oppfordret Klotar II, konge av de tredje frankiske riket Neustria, til å invadere og ta makten. De ville anerkjenne Klotar som den rettmessige regent og verge av Sigibert II. I 613 aksepterte Klotar avtalen, marsjerte inn stort sett uten motstand. Brunhilda, sammen med Sigibert, møtte hæren i Aisne. Hennes ledere, Aletheus, Rocco og Sigvald, deserterte fra Brunhildas hær og tapet var uunngåelig. Hun flyktet med Sigibert II og kom så langt som til Neuchatelsjøen i vestlige Sveits før Klotars menn fanget dem.
Klotar henrettet Brunhilda på bestialsk vis ved å binde henne fast til hest og la henne bli slept til døde. Også Sigibert ble ryddet av veien på samme tid sammen med sin yngre bror Korbo. Dermed var alle de tre frankiske rikene forent under en konge, Klotar II, skjønt den egentlig makten ble værende hos rikshovmestrene.
Tegnérgatan
Tegnérgatan er en gate i Stockholm som løper i vest-østlig retning og ligger på grensen mellom Norrmalm og Vasastaden.
Brunsbüttel kjernekraftverk
Brunsbüttel kjernekraftverk er et nedlagt kjernekraftverk som produserte elektrisk kraft ved byen Brunsbüttel, ved elva Elben i det sørvestre Schleswig-Holstein, plassert i det nordvestlige Tyskland. Dette var Tysklands tolvte største av i alt 13 atomkraftverk målt etter produksjonskapasitet. Det sto for drøye 1 % av Tysklands kraftproduksjon. Anlegget var eid av energiselskapet PreussenElektra GmbH (tidligere E.ON Kernkraft) med 33 % og Vattenfall med 67 % av aksjene.
Det ble bygget og godkjent i perioden fra 1970 til 1976, og kommersiell produksjon startet 9. februar 1977. Installert maksimal effekt var 806 MW, og årsproduksjonen i 2006 var på om lag 5,97 TWh elektrisk kraft. Anlegget har én kokvannsreaktor. Produksjonen opphørte i 2007, og anlegget ble permanent stengt i 2011.
Morimidius
Morimidius er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Morimopsini er nokså små, kraftige, gråaktige trebukker. De ligner mye på artene i gruppen Dorcadionini. Dekkvingene er ofte noe knudrete.
Utbredelse
Arten lever i India.
Flaget
Flaget, eller Flaket, er et vanlig navn på blant annet små havområder:
Andre betydninger:
C-VM i håndball for kvinner 1986
C-VM i håndball for kvinner 1986 ble arrangert i Spania i 1986.
Stereografisk projeksjon
Stereografisk projeksjon er en konform avbildning av en kuleflate på et plan. Projeksjonssenteret er et punkt på overflaten, og planet er vinkelrett på en diameter gjennom dette punktet. Vanligvis legges planet gjennom kulens sentrum eller det tangerer den i punktets antipode.
Projeksjonen har sannsynligvis vært kjent i minst to tusen år og ble benyttet allerede av Ptolemaios i hans fremstilling av den krumme himmelhvelving på en plan flate. Den benyttes på samme måte i mer moderne planisfærer. Også innen kartografi blir den i dag gjort bruk av ved fremstilling av områder på Jorden. Projeksjonsplanet legges da oftest ved en av polene eller langs Ekvator avhengig av hvor man ønsker å se minst forvrengning på kartet.
Mer abstrakt bruk av projeksjonen gjøres også innen teoretisk fysikk og forskjellige grener av matematikken. Den kan da utvides til også å gjelde for projeksjoner av generaliserte kuleflater i høyere dimensjoner.
Matematisk beskrivelse
Når den todimensjonale kuleflaten med radius R = 1 befinner seg i et tredimensjonalt, euklidsk rom med kartesiske koordinater (x,y,z), er den beskrevet ved ligningen x 2 + y 2 + z 2 = 1. Hvert punkt på flaten avbildes på planet ved en sentralprojeksjon med sentrum i punktet. Ved å bruke kartesiske koordinater (X,Y) i planet, er denne projeksjonen dermed gitt ved sammenhengen
Den inverse transformasjonen kan sammenfattes i ligningene
hvor x = (x,y) og X = (X,Y). Punkter på den sydlige halvkule z < 0 blir avbildet på punkter innenfor sirkelen X⋅X = X 2 + Y 2 = 1, mens punkter på den nordlige halvkulen blir projisert til punkter utenfor sirkelen.
At den stereografiske projeksjonen er konform, følger fra transformasjonen av det kvadrerte linjeelementet dσ 2 = d x2 + dz 2 på kuleflaten. Her blir nå
slik at
Hvis projeksjonsplanet istedet hadde tangert kuleflaten i sydpolen S = (0,0,-1), ville resultatet ha samme form bare med den forandring at X → X/2 og Y → Y/2. Den transformerte metrikken er proporsjonal med metrikken ds 2 = dX 2 + dY 2 i projeksjonsplanet som derfor er konformt ekvivalent med kuleflaten minus projeksjonspunktet. Dette blir avbildet til det uendelige.
Noen egenskaper
Den stereografiske projeksjonen har den spesielle fordelen at alle sirkler på kuleflaten blir avbildet som sirkler i planet. Dette gjelder ikke bare for storsirkler, men også sirkler med mindre radius. Unntaket er sirkler som går gjennom projeksjonspunktet. De opptrer som rette linjer i planet.
Den beskriver generelt en sirkel i planet med senter i (-A, -B)/(C + D). Det forutsetter at C + D ≠ 0. I det motsatte tilfellet at C + D = 0, går planet gjennom projeksjonspunktet. Bildet av den utskårne sirkelen på kuleflaten er da en rett linje i planet.
Ved en stereografisk kartprojeksjon med projeksjonspunkt på en av de geografiske polene, vil derfor lengdegradene bli avbildet som radielle linjer ut fra dette punktet, mens breddegradene blir konsentriske sirkler om det samme punktet. Derimot når projeksjonspunktet legges til Ekvator, vil denne opptre som en rette linje på kartet sammen med den lengdegrad som passerer gjennom punktet. Alle andre bredde- og lengdegrader avbildes som sirkler.
Riemann-sfæren
Når det komplekse planet utvides med et punkt \infty i det uendelig, kan det avbildes ved en stereografisk projeksjon på en kuleflate som kalles en Riemann-sfære. Ved å beskrive den med kulekoordinater (θ,φ), vil et punkt med koordinater  og  på sfæren, bli projisert til et punkt i det komplekse planet med koordinat Z = X + iY  hvor
Punktet \infty i det uendelig tilsvarer nordpolen N = (0,0,1) på sfæren med θ = 0.
Metrikken til Riemann-sfæren tar nå formen
hvor den kompleks-konjugerte koordinaten er Z * = X - iY.
Enhver sirkel på Riemann-sfæren vil avbildes på en ny sirkel under en Möbius-transformasjon. I det spesielle tilfellet at denne har formen
Høyere dimensjoner
En N-dimensjonal sfære med radius R = 1 i et euklidsk rom med N + 1 dimensjoner er beskrevet ved ligningen x 2 + z 2 = 1 hvor den N-dimensjonale vektoren x = (x1, x2, ..., xN). Hypersfæren kan stereografisk projiseres på et N-dimensjonalt hyperplan som står vinkelrett på z-aksen på samme måte som for den todimensjonale kuleflaten. Hvis X = (X1, X2, ..., XN) er kartesiske koordinater i dette planet, er projeksjonen gitt ved avbildningen. Den inverse transformasjonen er som for dimensjoner
Det kvadrerte linjeelementet dσ 2 = d x2 + dz 2 tar derfor samme form og blir
Hvis projeksjonsplanet tangerer kuleflaten i stedet for å gå gjennom dens sentrum, vil det tilsvare å la X → X/2 i denne metrikken.
Ikke-lineær sigmamodell
Den sterke kjernekraften som virker mellom nukleoner når de har stor avstand seg i mellom, kan forklares ved at de kobler til pimesoner. Deres masse er så liten at den kan sees bort fra i mange sammenhenger. Men disse tre partiklene π = (π +,π 0,π -) vekselvirker også med hverandre på en måte som kan beskrives ved at de tilhører en gruppe med fire partikler (π,σ) som oppfyller kravet π⋅π + σ 2 = fπ2 hvor fπ  er en konstant. Her beskriver σ en sigmapartikkel med lignende egenskaper som Higgs-partikkelen for den svake kjernekraften. Verdiene av disse fire kvantefeltene tar derfor verdier som ligger på en 3-dimensjonal kuleflate med radius fπ  i et fiktivt, 4-dimensjonalt rom. Dette kalles for den ikke-lineære sigmamodellen.
I Lagrange-funksjonen
for disse fire feltene kan nå bare tre av dem betraktes som uavhengige på grunn av betingelsen π⋅π + σ 2 = fπ2. Ved en stereografisk projeksjon av denne 3-dimensjonale sfæren på et hyperplan som står vinkelrett på σ-aksen og tangerer sfæren, vil punktet (π,σ) avbildes på Π = 2π /(fπ - σ). Når disse koordinatene benyttes i Lagrange-funksjonen, går den da over til
og inneholder dermed bare kvantefeltene for pimesonene. Når disse har verdier som er mindre enn konstanten fπ , kan nevneren utvikles i en Taylor-rekke. Det gir
hvor den første termen beskriver den frie bevegelsen til pimesonene og den andre deres gjensidige vekselvirkninger.
A Bigger Bang
A Bigger Bang er et album av The Rolling Stones, utgitt i 2005.
Åtte år etter Bridges to Babylon kom endelig oppfølgeren i 2005. Det ble møtt av svært gode kritikker, og mange hevdet det var bandets beste album siden Tattoo You i 1981. Albumet nådde andreplass på albumlisten i Storbritannia og tredjeplass i De forente stater.
Låtene «Streets Of Love» og «Rough Justice» ble utgitt på en dobbel singel og nådde 15.-plass på hitlistene i Storbritannia. På VG-listen Topp 20 hadde singelen 14.-plass som beste plassering. Albumet som helhet gjorde det imidlertid bedre, da det gikk rett inn på andreplass på VG-listen bak James Blunt.
Som en kuriositet kan det nevnes at A Bigger Bang er det første av The Rolling Stones' album der Mick Jagger spiller bass.
Albumet inneholder også en av de mest kontroversielle låtene The Rolling Stones har laget. I «Sweet Neo-Con» tar Mick Jagger et oppgjør med nykonservatismen. Mange tolket dette som en kritikk av den amerikanske presidenten, George W. Bush. Selv om Stones også tidligere har laget låter med politiske undertoner, har sjelden tekstene vært så eksplisitt politiske som dette. Keith Richards var kritisk til dette, og låten var av den grunn nær ved å bli droppet fra albumet.
Stones var innom Norge to ganger på A Bigger Bang turnéen, 1. september 2006 i Bergen (Koengen) og 8. august 2007 i Oslo (Valle Hovin stadion).
Sporliste
Alle sanger er skrevet av Mick Jagger og Keith Richards.
Martinus Rørbye
Martinus Christian Wesseltoft Rørbye (født 17. mai 1803, død 29. august 1848) var en sentral kunstmaler fra den danske gullalderen. Han ble født i Børneasylet i Drammen som sønn av en dansk embedsmann. Hele familien flyttet tilbake til Danmark i 1815.
Han begynte på Det Kongelige Danske Kunstakademi i 1819 som elev av C.A. Lorentzen, og fikk dessuten privattimer hos C.W. Eckersberg, som påvirket ham avgjørende. I begynnelsen malte Rørbye portretter og sjangermalerier fra gatene i København.
Han var på flere lange utenlandsreiser; to ganger i Norge, var i Italia, Frankrike, Hellas og Tyrkia. På en del av reisene skrev han dagbok, disse er i samlingen til Det Kongelige Bibliotek og kan leses online.
Rørbye var den første maler som utnyttet det klare lyset på Skagen, i maleriet «Strandscene på gamle Skagen med et optrækkende uvejr» fra 1834. Skagen ble et halvt århundre senere verdenskjent gjennom Skagenmalerne.
Han var den første som ble tildelt Thorvaldsenmedaljen, som han fikk for maleriet «En tyrkisk notar opsætter kontrakt mellem en mand og en kone» («En tyrkisk notar skriver en ægteskabskontrakt») i 1838.
Urotsukidōji
Urotsukidōji (超神伝説うろつき童子) er en japansk erotisk skrekkmanga skrevet og illustrert av Toshio Maeda. Det ble også siden lagd en OVA-serie til mangaen.
Urotsukidōji ble skapt i 1986, og i denne serien vikte Toshio Maeda fra sine tidligere verk, som hovedsakelig dreide seg rundt erotikk blandet med mørk humor og det overnaturlige. Han skulle lage serien for Manga Erotopia, et pornografisk mangatidsskrift publisert av Wani Magazine eksperimentelle fortellinger.
Selv om mangaen endte opp med å få kultstatus, var den animeen som ble notorisk. Regissøren Hideki Takayama tok seg stor frihet med handlingen fra animeen, og blandet sammen sjangertrekk fra skrekk i tillegg til vold og sadistiske voldtekstsscener som ikke var med i mangaen. Maeda skrev til og med at han mente at animeen var motbydelig, fæl, sadistisk, men samtidig strålende. Han skrev også at han beundret måten Takayama så mangaen på. Animeserien er mest kjent for å være den første innenfor tentakkelvoldtekstsjangeren, selv om bare en scene i den første OVA-en faktisk har noen slike scener. Det var ikke noe tentakkelvoldtekt i magaen, men dukket opp flere år senere i Demon Beast Invasion.
Hellas i Eurovision Song Contest
Hellas debuterte i Eurovision Song Contest i 1974 og har deltatt 43 ganger. Hellas har vunnet konkurransen én gang, med Élena Paparízou og «My Number One» i 2005. Etter innføringen av semifinaler i 2004 kvalifiserte Hellas seg til finalen hvert år frem til 2016. Siden har Hellas blitt slått ut i semifinalen ved tre anledninger: i 2016, 2018 og 2023.
Historikk
Det er den greske allmennkringkasteren ERT som har ansvaret for å velge landets artist og sang til Eurovision Song Contest. Hellas debuterte i konkurransen i 1974 og har siden stått over konkurransen ved seks anledninger. Den første kom allerede året etter debuten, som en protest mot Tyrkias debut og den tyrkiske invasjonen av Kypros sommeren før. De to landene vekslet på å delta årene etter, og det var først i 1978 at Tyrkia og Hellas deltok sammen i Eurovision Song Contest. I 1982 hadde Hellas plukket ut sangen «Sarantapénte kopeliés» til å representere landet i Eurovision Song Contest. Landets kulturminister, Melina Mercouri, mente imidlertid sangen var for dårlig, og Hellas trakk seg til slutt bare uker før konkurransen i Harrogate. Landet kom tilbake i 1983, men trakk seg igjen i 1984.
I 1985 var Hellas nok en gang tilbake, men året etter sto Hellas igjen over konkurransen. Dette til tross for at Hellas hadde holdt en nasjonal finale, som Polína og «Vangón-li» (gresk transkripsjon av det franske ordet for sovevogn, wagon-lit) hadde vunnet. Sangen skulle vært nummer 18 ut i finalen i Bergen, men Hellas trakk seg kort tid før finalen, angivelig på grunn av at finalen kolliderte med den gresk-ortodokse påsken.
I 1999 måtte landet stå over på grunn av dårlige plasseringer årene før, og i 2000 valgte den greske kringkasteren å stå over på grunn av finansielle problemer.
Skiftet i 2000-årene
Tilbakekomsten i 2001 innledet starten på en gullalder i gresk Eurovision-historie. Den gresk-svenske duoen Antique sang Hellas inn til en tredjeplass i 2001, landets beste plassering til da. En ny tredjeplass fulgte i 2004, da landets kanskje største popstjerne, Sákis Rouvás, deltok med «Shake It». Året etter fikk Hellas sin første og hittil eneste seier i konkurransen, da Élena Paparízou vant med «My Number One». I årene 2004–2011 kom Hellas på topp ti hvert eneste år, og var med det et av det mest suksessfulle landene i Eurovision Song Contest på starten av 2000-tallet. Suksessen gjorde konkurransen svært populær i Hellas, og Eurovision Song Contest har nærmest blitt et nasjonalt anliggende med seertall på opptil fem millioner seere.
Siden 2012 har Hellas' plasseringer vært langt svakere, og i 2016 ble landet slått ut i semifinalen for første gang. Også i 2017 var Hellas nær ved å bli slått ut i semifinalen, men kvalifiserte seg ved å bli nummer 10 i sin semifinale – landets nest dårligste semifinaleplassering. Nok en dårlig plassering fulgte i 2018, da landet ble slått ut i semifinalen for andre gang. I 2021 kom Hellas på en tiendeplass, landets beste plassering på åtte år, og 2022 sikret norsk-greske Amanda Tenfjord grekerne en åttendeplass. I 2023 ble Hellas slått ut i semifinalen for tredje gang på syv år, da gresk-danske Victor Vernicos kun ble nummer 13 i semifinalen.
Annet
Selv om Hellas før debuterte i konkurransen i Brighton i 1974, hadde greske artister deltatt for andre land tidligere. Nana Mouskouri representerte Luxembourg i 1963, mens Vicky Leandros representerte samme land i både 1967 og 1972. Leandros fikk stor suksess med begge sine bidrag, «L'amour est bleu» (fjerdeplass i 1967) og «Après toi» (vinner i 1972).
Deltakere
Under er en liste over Hellas' deltakere, plasseringer og poeng i konkurransen siden debuten i 1974. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}} Merk at greske navn og titler er transkribert fra gresk i henhold til Språkrådets og Wikipedias anbefalinger. Navnene vil derfor være stavet annerledes enn på engelsk.
Stemmehistorikk
Tabellene under viser hvor mange poeng Hellas har gitt og mottatt siden debuten i 1974. Den første tabellen omfatter bare finaler, mens de to siste tabellene også omfatter semifinalene. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Strana glukhikh
Strana glukhikh (originaltittel: Страна глухих) er en russisk film fra 1997, regissert av Valerij Todorovskij.
Handling
Historien finner sted i Moskva på 1990-tallet. Rita blir tvunget til å gjemme seg etter at venninnen hennes Alyosha hadde forsvunnet etter å ha tapt noen andres penger ved å spille rulett. Hun blir snart reddet og forsøkt gjemt av Jaja, en døv nattklubb-danserinne. Men plutselig befinner de to unge kvinnene seg midt i et voldelig sammenstøt mellom to mafia-klaner.
Rodrigo Marte
Rodrigo Marte (født 3. august 1997) er en dominikansk bokser.
Han representerte Den dominikanske republikk under Sommer-OL 2020 i Tokyo, hvor han ble utslått i første runde.
Mikael Wiehe i Sverige
Mikael Wiehe i Sverige er et musikkalbum med Mikael Wiehe, utgitt i 1984.
Ilmenau (elv)
Ilmenau  er en elv i Niedersachsen i Tyskland og en av sideelvene til Elben fra venstre med en lengde på 107 kilometer. Den har sine kilder i Lüneburger Heide sør for Uelzen og munner ut i Elben nær Winsen. De største byene langs Ilmenau er Uelzen og Lüneburg. Byen Ilmenau i delstaten Thüringen ligger for øvrig ikke langs elven.
Alex Winwood
Alex Winwood (født 25. juni 1997) er en australsk bokser.
Han representerte Australia under Sommer-OL 2020 i Tokyo, hvor han ble utslått i første runde.